|  |  |
| --- | --- |
|  |  |



VLADA REPUBLIKE HRVATSKE

 Zagreb, 23. prosinca 2021.

|  |  |
| --- | --- |
| PREDLAGATELJ: | Ministarstvo prostornoga uređenja, graditeljstva i državne imovine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  PREDMET:  | Prijedlog odluke o izmjenama Odluke o pokretanju postupka za realizaciju turističkog razvojnog projekta Kupari na lokaciji Kupari I. u Općini Župa dubrovačka |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), a u vezi s člankom 39. i člankom 40. stavkom 1. podstavkom 2. Zakona o upravljanju državnom imovinom („Narodne novine“, broj 52/18.), Vlada Republike Hrvatske je na sjednici održanoj 23. prosinca 2021. donijela

**O D L U K U**

**o izmjenama Odluke o pokretanju postupka za realizaciju turističkog razvojnog projekta Kupari na lokaciji Kupari I. u Općini Župa dubrovačka**

**I.**

U Odluci o pokretanju postupka za realizaciju turističkog razvojnog projekta Kupari na lokaciji Kupari I. u Općini Župa dubrovačka, KLASA: 022-03/14-04/08, URBROJ: 50301-05/05-14-3, od 16. siječnja 2014., KLASA: 022-03/15-04/129, URBROJ: 50301-05/25-15-2, od 9. travnja 2015. i KLASA: 022-03/18-04/48, URBROJ: 50301-26/09-18-2, od 8. ožujka 2018., točka IV. mijenja se i glasi:

„Određuje se Povjerenstvo za ocjenu prijava po objavljenom Pozivu za iskazivanje interesa, kao i praćenje daljnje procedure realizacije turističkog razvojnog projekta Kupari I. u sastavu:

1. ministar nadležan za državnu imovinu, predsjednik Povjerenstva
2. ministar nadležan za turizam, član
3. ministar nadležan za more, član
4. državni tajnik u ministarstvu nadležnom za državnu imovinu, član
5. državni tajnik u ministarstvu nadležnom za turizam, član
6. predstavnik Ureda predsjednika Vlade Republike Hrvatske, član
7. načelnik Općine Župa dubrovačka, član.“.

**II.**

 U točki V. riječi: „Ministarstvo državne imovine“ zamjenjuju se riječima: „ministarstvo nadležno za državnu imovinu“.

**III.**

Ova Odluka stupa na snagu danom donošenja.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Vlada Republike Hrvatske donijela je Odluku o pokretanju postupka za realizaciju turističkog razvojnog projekta Kupari na lokaciji Kupari I. u Općini Župa dubrovačka KLASA: 022-03/14-04/08, URBROJ: 50301-05/05-14-3 od 16. siječnja 2014. godine i i KLASA: 022-03/15-04/129, URBROJ: 50301-05/25-15-2 od 9. travnja 2015. kojom je utvrđeno da se objavom poziva za iskazivanje interesa za realizaciju turističkog razvojnog projekta na **dijelu bivšeg vojnog odmarališta Kupari u Općini Župa dubrovačka** pokrene postupak za realizaciju Projekta **Kupari I., izgradnjom novih smještajnih kapaciteta na prostoru postojećih hotela:** Kupari, Pelegrin, Goričina I i II, hotel Grand, te pratećih objekata.

Navedenom Odlukom imenovano je Povjerenstvo za ocjenu prijava po objavljenom Pozivu za iskazivanje interesa, kao i praćenje daljnje procedure realizacije turističkog razvojnog projekta Kupari u sastavu:

Darko Lorencin, ministar turizma, predsjednik Povjerenstva,

Daglas Koraca zamjenik ministra, član Povjerenstva,

Mladen Pejnović, predstojnik Državnog ureda za upravljanje državnom imovinom, član Povjerenstva,

Alen Čičak, zamjenik predstojnika Državnog ureda za upravljanje državnom imovinom, član Povjerenstva i

Silvio Nardelli, načelnik Općine Župa Dubrovačka, član Povjerenstva.

Zbog prestanka funkcija temeljem kojih su isti bili imenovani u sastav Povjerenstva te radi osiguranja kontinuiteta praćenja realizacije Projekta Kupari I. bilo je potrebno imenovati nove članove istog zbog čega je Vlada Republike Hrvatske donijela Odluku o izmjeni Odluke o pokretanju postupka za realizaciju turističkog razvojnog projekta Kupari na lokaciji Kupari I. u Općini Župa dubrovačka KLASA: 022-03/18-04/48, KLASA: 50301-26/09-18-2, od 8. ožujka 2018., kojom su imenovani novi članovi Povjerenstva:

1. dr. sc. Goran Marić, ministar državne imovine, predsjednik Povjerenstva,
2. Gari Cappelli, ministar turizma, član,
3. Oleg Butković, ministar mora, prometa i infrastrukture, član,
4. Tomislav Boban, državni tajnik u Ministarstvu državne imovine, član,
5. Frano Martušić, državni tajnik u Ministarstvu turizma, član
6. Silvio Nardelli, načelnik Općine Župa dubrovačka, član.“

U međuvremenu je dijelu članova Povjerenstva, državnim dužnosnicima prestala funkcija temeljem kojih su bili imenovani u sastav Povjerenstva. Radi osiguranja kontinuiteta praćenja realizacije Projekta Kupari I. potrebno je imenovati nove članove istog. Isto tako Zakonom o ustrojstvu i djelokrugu tijela državne uprave („Narodne novine“, br. 85/20.) ustrojeno je Ministarstvo prostornoga uređenja, graditeljstva i državne imovine koje je preuzelo poslove iz djelokruga poslova Ministarstva državne imovine. Stoga, predlaže se donošenje Odluke o izmjenama gore navedene Odluke Vlade Republike Hrvatske kako je navedeno u izrijeku.